**Oznámenie o nevypracovaní zásad zapájania správcov aktív do výkonu práv akcionárov**

Spoločnosť **PARTNERS INVESTMENTS, o.c.p., a.s.** so sídlom Slávičie údolie 106, 811 02 Bratislava, IČO: 52 413 179, zapísaná v Obchodnom registri Okresného súdu Bratislava I, odd. Sa, vložka č. 6941/B (ďalej aj len „**spoločnosť PARTNERS INVESTMENTS, o.c.p., a.s.**“) týmto oznamuje, že nevypracovala zásady zapájania správcov aktív do výkonu práv akcionárov podľa ust. § 78 zákona č. 566/2001 Z. z. o cenných papieroch a investičných službách a o zmene a doplnení niektorých zákonov (zákon o cenných papieroch) v znení neskorších predpisov (ďalej len „**zákon o cenných papieroch**“), a to z toho dôvodu, že pri poskytovaní investičnej služby riadenie portfólia neinvestuje žiadne peňažné prostriedky svojich klientov do akcií spoločností, ktoré sú prijaté na obchodovanie na regulovanom trhu. Investovanie do takýchto finančných nástrojov v súčasne dobe nie je súčasťou investičnej stratégie. Pri poskytovaní investičnej služby riadenie portfólia spoločnosť PARTNERS INVESTMENTS, o.c.p., a.s. investuje výhradne do podielových fondov tuzemských a zahraničných subjektov kolektívneho investovania a do fondov obchodovaných na burze (tzv. exchange-traded funds). Nerealizuje tak žiadne priame investície do akcií prijatých na obchodovanie na regulovanom trhu. Z týchto dôvodov sa v súlade s ust. § 78 ods. 2 písm. b) zákona o cenných papieroch spoločnosť PARTNERS INVESTMENTS, o.c.p., a.s. rozhodla nevypracovať zásady zapájania správcov aktív do výkonu práv akcionárov.

V Bratislave, 11.11.2020